[{"text_idx": "#000000", "text": "Seguruak al dira USB publikoak?"}, {"text_idx": "#000002", "text": "Garraio publikoak ere USB sarrerak jartzen ditu gure esku, eta erabiltzaileok, tresna berrabiarazteko, konektatu besterik ez dugu egin behar."}, {"text_idx": "#000003", "text": "Izan ere, telefonoak, gaur egun, ez ditugu deitzeko soilik erabiltzen: kreditu-txartel bidezko ordainketak egiteko baliatzen ditugu, txostenak egiteko, sarrerak erosteko, argazkiak ateratzeko, filmak ikusteko, liburuak irakurtzeko... Bateria badaukagula ziurtatzea da gure bizimodu moderno honen kezka nagusietako bat."}, {"text_idx": "#000004", "text": "Inoiz pentsatu duzu, ordea, USB baten barruan zer ezkutatu ote daitekeen?"}, {"text_idx": "#000005", "text": "Gurion Unibertsitateko ikerketa berri baten arabera, USB batean 29 malware mota ezberdin egon daitezke. Bada, gailua kutsatutako USB batera konektatzen badugu, malware-a libreki funtzionatzen has daiteke (eta kontaktuak kutsatu, adibidez). Ikertzaileek azpimarratu dute mehatxuen artean ransomwareak ere ageri direla \u2013mundu osoko milaka enpresa kutsatu zituen WannaCry erasoaren motakoak, hain zuzen ere\u2013: mugikorraren edo ordenagailuaren edukia blokeatzen dute eta, gero, dirua eskatzen dute eduki hori berreskuratzeko."}, {"text_idx": "#000006", "text": "Mikrokontrolagailuak ere aurkitu dira, hau da, sagua edo teklatua bezala funtzionatzen duten software elementuak, beste pertsona baten ekintza gure gailu barruan imitatzeko balio dutenak."}, {"text_idx": "#000007", "text": "Gure datuak sare piraten eskuetan amai dezatela saihesteko, garrantzitsua da segurtasun teknologikoaren inguruko kultura garatzea (erabiltzaile gehienek, oraindik ere, ez daukatena)."}, {"text_idx": "#000008", "text": "Denbora luzez bizi izan gara interneten babesik gabe ibiltzea arriskutsua ez delako ustearekin. Ordea, sarearen erabilerari buruzko gure kontzientzia progresiboa garatzeko eskatzen digute ikertzaileek."}, {"text_idx": "#000009", "text": "Kontuz ibili, beraz, gailuak kargatzeko tokiekin!"}, {"text_idx": "#000013", "text": "Iruzkina idatzi nahi baduzu X"}, {"text_idx": "#000018", "text": "Nola jakin zure Interneteko konpainia konexioa ..."}, {"text_idx": "#000019", "text": "Nola deskargatu Wikipedia Interneterako konexiorik..."}, {"text_idx": "#000023", "text": "Interneten ere lehen hitza euskaraz!"}]